rlitschk/wikidir huggingface dataset:
D Bridget Breiner (* 1974 z Connecticut, USA) isch e US-amerikanischi Dänzeri un Choreografi, wu syter anne 1991 in dr Hauptsach z Dytschland läbt un schafft. D Breiner het zerscht danze glehrt an dr BalletMet Dance Academy z Columbus (Ohio). Im Alter vu 17 Johr isch si uf Minche gange, go dert an dr Heinz-Bosl-Stiftig wyter danze lehre. Ire erscht Engaschmänt het si ab 1992 unter dr Laitig vu dr Konstanze Vernon im Bayerische Staatsballett ghaa. Ire Debüt as Choreografi het si 1995 gee im renommierte Junge Choreografe-Oobe vu dr Stuegerter Noverre Gsellschaft. Anne 1996 isch si Mitglid vum Stuegerter Ballett unter dr Laitig vum Reid Anderson wore, wu si anne 2001 Erschti Solischti wore isch. Vu 2006 bis 2008 het d Breiner si z Dresden im Ballett an dr Semperoper untrer dr Latig vum Aaron Watkin danzt un vu 2008 bis 2011 isch si Artist in Residence bim Stuegerter Ballett gsii. Anne 2011 isch d Breiner yyglade wore, s Großstadt-Triptychon z inszeniere, e Zämenarbet vu dr Opere un dr Danzkompanie vum Musiktheater im Revier Gelsenkirchen. Vu 2012 bis 2019 isch si derno Ballettdiräkteri vum nei grindete Ballett am Musiktheater im Revier z gsii. 2013 isch iri Arbet Ruß –
D Juliane Vogel (* 1959 z Mainz) isch e dytschi Literaturwisseschaftleri un Brofässeri fir Neieri Dytschi Literatur un Allgmaini Literaturwisseschaft an dr Universitet Konschtanz. D Juliane Vogel het vu 1978 bis 1987 Germanischtik un Anglischtik an dr Universitete Wien un dr Fryburg studiert. Anne 1987 isch si z Wien in Neierer Dytscher Literatur promoviert wore mit ere Arbet iber „Philologische Idyllen. Antike in Wissenschaft und Literatur der Jahrhundertwende in Wien“. Vu 1989 bis 2000 het si as Universitetsassischtänz am Germanistische Inschtitut vu dr Universitet Wien gschafft. In dr Johr 1994 bis 1996 het si derzue ne Erwin Schrödinger-Stipendium (FWF) am Inschtitut fir Dytschi Literatur an dr Tächnischi Universitet Berlin ghaa. Ab 1999 het si ne Assischtänzbrofässur am Germanistische Inschtitut vu dr Universitet Wien ghaa. Anne 2001 het si dert mit ere Arbet iber „Die Furie und das Gesetz. Zur Dramaturgie der großen Szene in der Tragödie des 19. Jahrhunderts“ habilitiert, im nämlige Johr isch si zur Usserordelige Brofässeri am Wiener Germanistische Inschtitut ernännt wore. 2002/2003 isch si Research Fellow am Internationale Forschigszäntrum Kulturwisseschafte (IFK) z Wien gsii, 2004 isch si as IFK-Forschigsstipendiati am Department of German, University of California at Berkeley gsii. 2003 bis 2004 het si ne Gaschtbrofässur am
D Marcia Haydée, aigetli Márcia Haydée Salaverry Pereira da Silva, (* 18. April 1937 z Niterói, Brasilie) isch e brasilianischi Dänzeri, Choreografi un Ballettdiräkteri. Si giltet as aini vu dr große Ballerine vum 20. Johrhundert. D Marcia Haydée isch z Rio de Janeiro as Dochter vun eme Dokter ufgwagse. Iri international Karriere het mit em Debüt z Rio de Janeiro anne 1953 aagfange. Noch eme meejehrige Engaschmänt bim Grand Ballet du Marquis de Cuevas isch d Marcia Haydée 1961 uf Stuegert chuu. Si het e Engaschmänt vum Generalintendant Walter Erich Schäfer am Stuegerter Ballett aagnuu, wu si unter dr Laitig vum John Cranko Primaballerina woren isch. Dr Durbruch zum Wältruem isch ere 1962 in Romeo und Julia glunge, zäme mit em Richard Cragun. D Stuegerter Compagnie isch aini vu dr wichtigschte Ballettdruppe uf dr ganze Wält wore. Noch em Dod vum John Cranko het 1974 zerscht dr US-Amerikaner Glen Tetley d Diräktion vu dr Druppe ibernuu, 1976 isch d Haydée zur Ballettdiräkteri ernännt wore. Si het au mit andere zytgnessische Dänzer un Choreografe zämegschafft – zem Byschpel em John Neumeier, wu ire sy Ballett Kameliendame gwidmet het, un em Maurice Béjart. Z Stuegert het si dr Noowugs gferderet wie zem
D Karin Leonhard (* 1969) isch e dytschi Chunschthischtorikeri. Syt 2015 isch si Brofässeri fir Chunschtwisseschaft an dr Universitet Konschtanz. D Leonhard het vu 1988 bis 1995 Chunschtgschicht, Neieri dytschi Literatur un Theaterwissenschaft an dr LMU Minche studiert. Iri Magischterarbet het si gschribe iber „Kunst als Erlösung. Kandinskys theosophisches Kunstkonzept“. Anne 2001 het si an dr LMU Minche promoviert mit ere Dissertation zum Thema „Das gemalte Zimmer. Zur Interieurmalerei Jan Vermeers“. 2004 het si as wisseschaftligi Mitarbaiteri am Inschtitut fir Chunschtgschicht an dr Universitet Leipzig im interdisziplinäre Tandemprojäkt „Historische Wahrnehmungsformen in Bild und Text“ gforscht. Vu 2005 bis 2011 isch si Wisseschaftligi Assischtänti am Lehrstuel fir Chunschtgschicht an dr KU Eichstätt-Ingolstadt gsii. 2007 het si am Elite-Masterstudiengang „Historische Kunst-und Bilddiskurse“ vu dr LMU Minche, dr Universitet Augschburg un dr Uni Eichstätt dailgnuu un 2009 bis 2011 het si fir zwai Johr e Stipändium am Chunschthischtorische Inschtitut z Floränz ghaa. Im Novämber 2012 het si an dr Sproch- un Literaturwisseschaftlige Fakultet mit ere Arbet iber „Bildfelder. Stilleben und Naturstücke des 17. Jahrhunderts“ habilitiert. Vu 2011 bis 2014 het si as Senior Research Fellow am Max-Planck-Inschtitut fir Wisseschaftsgschicht z Berlin in dr Forschergruppe „Art and Knowledge in Pre-Modern Europe“ gforscht. 2012 bis
D Kang Sue-jin (rev. Rom. Gang Su-jin, McCune-Reischauer Kang Sujin, koreanisch 강수진; * 24. April 1967 z Seoul) isch e sidkoreanischi Ballettdänzeri. Si isch Primaballerina am Stuegerter Ballett. Mer chännt si vor allem fir ir dramatische Rolle, wie die vu dr Tatiana im Ballett Onegin. D Kang Sue-jin het as jung Maidli z Seoul koreanische Volksdanz glehrt. Erscht speter het si mit Ballettunterricht aagfange un isch anne 1982 uf Europa zue dr Marika Besobrasova an d Académie de Danse classique Princesse Grace z Monte Carlo gwägslet. Anne 1985 het si as erschti Asiatin dr Prix de Lausanne gwunne. Am 1. Septämber 1986 isch d Kang im Alter vu 19 Johr s jingscht Mitglid vum Corps de ballet in dr Gschicht vum Stuegerter Ballett wore. Unter dr Marcia Haydée isch si 1994 zur Solischti und unter em Reid Anderson 1997 zur Erschten Solischti ufgstige. Si het am 12. Jänner 2002 ire Manager Twinch Shokman ghyrote, en eemolige Dänzer. Im Jänner 2013 het si ire Autobiografy uf Koreanisch vereffetligt. Im Dezämber 2013 isch si vum sidkoreanische Minischterium fir Kultur, Sport un Turismus zur Noofolgeri vu dr Choi Tae-ji fir d Johr 2014 bis 2016 as Diräkteri vum Korea National Ballet ernännt wore.
Primaballerina isch dr Titel vu dr erschte (ital. prima) Solischti, dr erschte Dänzeri (ital. ballerina) vun ere Uffierig oder eme Ballettensemble. In dr Regle mueß e Primaballerina klassischi Rolle chenne danze. D Manne haiße Maischterdänzer oder Primoballerino. Am Ballet de l'Opéra de Paris bruucht mer dr Uusdruck Première danseuse étoile bzw. Premier danseur étoile (männl.) – churz étoile. Eliza Gaynor Minden: The Ballet Companion: A Dancer's Guide to the Technique, Traditions, and Joys of Ballet. Simon and Schuster, New York 2005, ISBN 074326407X. Robert Greskovic: Ballet 101: A Complete Guide To Learning and Loving The Ballet. Hal Leonard Corporation, Pompton Plains 1998, ISBN 0879103256. Sabrina Kuffer, Ursula Roth: Ballett: Pirouetten, Tutu und Spitzentanz. Kinderleicht Wissen, Regensburg 2007, ISBN 3867510008.
D Hedda Wardemann (* 9. Februar 1973 z Hameln) isch e dytschi Immunologi un Brofässeri in dr Abdailig B-Zäll-Immunology am Dytsche Chräbsforschigszäntrum z Haidelberch. D Hedda Wardemann het vu 1992 bis 1998 Biology an dr Albert-Ludwigs-Universitet z Fryburg studiert. Ab 1998 het si am Max-Planck-Inschtitut fir Immunbiology z Fryburg promoviert un 2001 ire Doktortitel (Dr. rer. nat) iberchuu. No ire Promotion isch si vu 2001 bis 2003 Postdoc im Labor vum Michel C. Nussenzweig an dr Rockefeller University z New York, USA gsii. Bis 2005 het d Wardemann in s Nussenzweigs Labor e Stell als Research Assistant Professor ghaa, voreb si 2006 iri aige Forschigsgruppe in dr Molekulare Immunology am Max-Planck-Inschtitut fir Infektionsbiology z Berlin grindet het. Anne 2014 isch d Hedda Wardemann ans Dytsch Chräbsforschigszäntrum z Haidelberch gwägslet, wu si syterhär d Abdailig B-Zäll-Immunology laitet. D Wardemann forscht zue dr zälluläre un molekulare Mechanisme vu humane un murine Antikerperantworte unter pathogene un nit-pathogene Bedingige. Iri Forschigsgruppe het e Plattform zur Hochdurchsatz-Amplifikation un Sequänzierig vu Antikerper-Gen uf Ainzelzällebeni entwicklet, go di klonal Entwicklig vun ere B-Zällantwort in Gsunde un Chranke z verfolge. In Kombination mit dr Klonierig vu Antikerper, macht si molekulari un funktionali Analyse vu humane B-Zällantworte. Us däne
D Birgit Keil (* 22. Septämber 1944 z Kowarschen (Kovářov) im Sudeteland) isch e dyschi Dänzeri un eemoligi Primaballerina vum Stuegerter Ballett. D Birgit Keil isch z Kowarschen (Kovářov) bi Karlsbad im doomolige Sudeteland uf d Wält chuu. No dr Verdrybig am Änd vum Zweete Wältchrieg isch si 1946 mit ire Eltere un zwee Brieder uf Bad Kissingen chuu. Dert het d Keil bis anne 1954 gläbt, bis d Familie uf Stuegert umzogen isch. D Keil het iri dänmzeriscxh Uusbildig Bad Kissingen, z Stuegert un z London iberchuu. Syter anne 1961 Mitglid vum Stuegereter Ballett isch si 1963 unter em John Cranko Solischti wore. Si het alli wichtige klassische un modärne Hauptrolle danmzt un het Gaschtufdritt an dr große Ballettbihne vu dr Wält ghaa. Si isch Danzpartneri vu beriemte Dänzer gsii wie Richard Cragun, Rudolf Nurejew un Fernando Bujones. Dr John Cranko het wie au dr John Neumeier, dr William Forsythe, dr Jiří Kylián, dr Glen Tetley, dr Heinz Spoerli, dr Hans van Manen un dr Uwe Scholz aigeni Choreografie fir sii gschaffe. Mer het d Keil in dr Ballettwält as di dytsch Ballerina gchännt. Si scih mit vyl Uuszaichnige gwirdigt wore, unter anderem mit em Ehretitel Chammerdänzeri (1980). Anne
D Kirsten Mahlke (* 1972) isch e dytschi Romanischti. Si isch Brofässeri fir Kulturtheory un kulturwisseschaftligi Methode an dr Universitet Konschtanz. D Mahlke het anne 1991 Abitur gmacht am Albert-Einstein-Gimnasium z Raveschburg. No dr Schuel het si e Uusbildig zur Verlagsbuechhändleri gmacht bim Suhrkamp-Verlag z Frankfurt am Main. Derno het si vu 1993 bis 1998 an dr Goethe-Universitet Frankfurt Romanischtik, Slawischtik un Ethnology studiert um mit em Magister Artium abgschlosse. As Doktorandi het si vu 1998 bis 2000 an dr Universitet Paderborn im Rame vum Graduiertekolleg „Reiseliteratur und Kulturanthropologie“ gforscht. Anne 2002 het si an dr Goethe-Universitet Frankfurt un assoziierti Kollegiati am Paderborner Graduiertekolleg promoviert mit ere Arbet iber „Offenbarung im Westen. Frühe Berichte aus der Neuen Welt“. Vu 2002 bis 2005 het si as Postdoc im Zäntrum fir dr wisseschaftlig Noowugs an dr Universitet Konschtanz gforscht. Vu 2002 bis 2008 het si ne Forschigsdozäntur vum Stifterverband fir allgmaini un romanischi Literaturwisseschaft an dr Universitet Konschtanz ghaa, 2007 isch si Fellow am Kulturwisseschaftlige Kolleg vum Exzellänzcluster „Kulturelle Grundlagen von Integration“ an dr Universitet Konschtanz gsii. Vu 2003 bis 2009 isch d Mahlke au Vorstandsmitglid vum Konschtanzer Graduiertekolleg „Figur des Dritten“ gsii. 2007/2008 het si ne Verdrättig vum Lehrstuel fir Romanischtik
D Vogelwarte Radolfzell isch e Vogelwarte vu dr Max-Planck-Gsellschaft z Radolfzell-Megginge gsii. Si isch anne 1946 im Wasserschloss Megginge yygrichtet wore un isch Noofolgeri vu dr dur dr Chrieg ufgleste Vogelwarte Rossitten z Oschtpreuße gsii. Anne 1959 het d Max-Planck-Gsellschaft d Dregerschaft ibernuu. Zue dr Vogelwarte het au ne Beobachtigsstand in dr Burgruine Schopfle bi dr Bodeseeinsle Rychenau ghert. Syt Mai 2019 ghert dr Standort Radolfzell zum Max-Planck-Inschtitut fir Verhaltesbiology mit Sitz z Konschtanz. Syterhär wird dr Name Vogelwarte nume no as Byname vu dr Zentrale für Tiermarkierung (friejer: „Beringungszentrale“) bruucht. Dr Zentrale für Tiermarkierung isch d Beringungszentrale Mettnau zuegordnet. D Vogelwarte Radolfzell isch nit mit dr vu 1928 bis 1937 privat bedribene Siddytsche Vogelwarte verbunde gsii, wu im Scheffelschlessli uf dr Halbinsle Mettnau unterbrocht gsii isch. Wu di 1901 grindet Vogelwarte Rossitten vu dr Chaiser-Wilhelm-Gsellschaft wäg em Chrieg im Oktober 1944 het mieße zuemache, het ire Laiter Ernst Schüz d Yyrichtig evakuiert. Noch em Chrieg het er d Bständ un Sammlige, wu an vyl Ort verstrait gsii sin, im Schloss Megginge zämedrait. Är isch unterstitztwore vum domolige Schlossbsitzer Nikolaus von Bodman, wu as Ornitholog d Zwygberingigsstellt Bade glaitet ghaa het, wu Rossitten zuegordnet gsii isch. Dr Schüz isch Diräkter
S Max-Planck-Inschtitut fir Verhaltesbiology isch e Forschigsyyrichtig unter dr Dregerschaft vu dr Max-Planck-Gsellschaft (MPG) un isch anne 2019 grindet wore. S Inschtitut forscht in Projäkt uf em Biet vu dr Verhaltesbiology un au dr Evolutionsbiology un dr Ekology. D Aafäng vum hitige Inschtitut am Bodesee geen uf Bsträbige zum Schutz un zur Iberwachig vu wilde Vegel zruck. Aafangs 20. Johrhundert het mer zum Arteschutz aafange Vegel z beringe. Zwische 1946 un 2011 het d Vogelwarte Radolfzell ire Sitz im Wasserschloss Megginge ghaa. D Vogelwarte isch 1959 in s Max-Planck-Inschtitut fir Verhaltesphysiology yyglideret wore. Im Zug vun ere Umorganisation isch si zerscht e sälbschtständigi Forschigsstell fir Ornithology innerhalb vu dr Max-Planck-Gsellschaft wore, un derno vu 2004 bis Juni 2019 e Ussestell vum Max-Planck-Inschtitut fir Ornithology. Wu sy Hauptsitz z Bayern het. Bis hite isch aii vu dr drei z Dytschland aktive Zäntrale fir Diermarkierig (friejer: „Beringungszentrale“) z Radolfzell. Ab Juli 2019 isch s umgnännt Inschtitut fir Verhaltesbiology e sälbschtständigi Organisation innerhalb vu dr MPG gsii. Sy Sitz het s z Radolfzell un am Campus vu dr Universitet Konschtanz. Anne 2008 isch dr Martin Wikelski Diräkter am Max-Planck-Inschtitut fir Ornitholog wore. Im Oktober 2014 isch dr britisch Biolog Iain Couzin as zweete
Der Oliver Rolf Kahn (* 15. Juni 1969 z Karlsruhe) isch e ehemalige dütsche Fuessballgoali u hütige -manager. Är het bim Karlsruher SC mit em Fuessball agfange. So isch är Profi worden u het 1994 mit 25i zu FC Bayern Münche gwächslet. Dert het är 14 Jahr lang zahlrychi Titel gwunne. Zu dene Title het ou der Champions League u der Wältpokal ghört. Är isch drümal zum Wälttorhüeter vom Jahr gwählt worde u het 2002 als erschte u bislang einzige Goali der Guldig Ball für e beschti Spiler bi der Wältmeischterschaft übercho. Vo 1993 bis 2006 isch är bi 86 Länderspil im Goal vo der dütsche Nationalmannschaft gstanden u isch mit ihre 1996 Europameischter u 2002 Vizewältmeischter worde. Syt 2008 het är als Fuessballexperte bim ZDF gschaffet u isch als Undernähmer tätig gsi. Syt em Jänner 2020 isch der Oliver Kahn Vorstandsmitglid vom FC Bayern Münche. Der Oliver Kahn isch der Sohn vom Karlsruher Bundesliga-Fuessballspiler Rolf Kahn. Em Oliver Kahn sy eltere Brüetsch heisst Axel u isch äbefalls e ehemalige Karlsuher Profi-Fuessballer. Der Oliver Kahn het 1988 ds Abitur im Helmholtz-Gymnasium z Karlsruhr abgleit u het afa Wirtschaftswüsseschaft a der Fernuniversität z Hage studiere, är het aber nur ds Grundstudium
S Friedrich-Miescher-Laboratorium der Max-Planck-Gesellschaft (FML, friejere Name "Friedrich-Miescher-Laboratorium für biologische Arbeitsgruppen in der Max-Planck-Gesellschaft") isch vu dr Max-Planck-Gsellschaft (MPG) anne 1969 z Dibenga grindet wore, go Noowugsforscher*ne im Beraich vu dr Biology d Mittel un Megligkaite gee, ne aigeni unabhängigi Forschigsgruppe ufzböue. S Laboratorium isch gnännt noch em Schwyzer Biolog Friedrich Miescher, wu im Dibenger Schloss d DNA entdeckt ghaa het. En ander Inschtitut isch s Friedrich-Miescher-Institut (FMI) z Basel. Bis zue vier Arbetsgruppe schaffe am Friedrich-Miescher-Laboratorium z Dibenga, in diräkter Nechi zue dr Max-Planck-Inschtitut fir Entwicklungsbiology un biologischi Kybernetik. D Forschigsbiet, wu am FML derzue gschafft woren isch un wäre, geen iber alli Beraich vu dr Biology un umfasse u. a. Entwickligsbiology, Zällbiology, Neurobiology un au Bioinformatik. S FML wird vu aim oder aire vu dr Diräkter*ne vu dr Nochber-Max-Planck-Inschtitut glaitet. Di derzytig gschäftsfierend Diräkteri isch d Nobelbryysdreegeri Christiane Nüsslein-Volhard, wu sälber vu 1981 bis 1985 Gruppelaiteri am FML gsii isch. Friedrich-Miescher-Laboratorium Publikatione vum Inschtitut im eDoc-Server vu dr MPG (Bibliografy) eemoligi Gruppelaiter*ne uf fml.mpg.de. 48.5369444444449.0580555555556Koordinate: 48° 32′ 13″ N, 9° 3′ 29″ O Normdate: LCCN: n95024375 | VIAF: 143226187
D Doris De Agostini-Rossetti isch e Schwyzer Schyyrännefahreri gsii. D Doris De Agostini het ire erscht Wältcupsiig in eme Neischneeränne anne 1976 bi dr Silberkrugrennen z Bad Gastein gwunne. S isch fimf Johr lang gange, vorbe si bim Goldschlüsselränne z Schruns wider en Erfolg in ire Spezialdisziplin Abfahrt het chenne fyyre. In dr Saison 1980/81 un 1981/82 isch si baidi Mol uf dr zweet Blatz im Abfahrtswältcup (hinter dr Marie-Theres Nadig bzw. dr Marie-Cécile Gros-Gaudenier) chuu. In dr Saison 1982/83 het si dr Abfahrtswältcup gwunne. Si het insgsamt acht Wältcupränne gwunne un si in 25 andere Ränne unter dr erschte Zehni klassiert. Bi dr Schyy-Wältmaischterschaft 1978 z Garmisch-Partenkirchen isch si Dritti in dr Abfahrt wore, hinter dr Annemarie Moser-Pröll un dr Irene Epple. Ändi Saison 1982/83 het si noch em fimfte Blatz in dr Abfahrt vu Mont-Tremblant ire Ruggdritt vum Spitzesport verchindet. Si isch in däm Johr zur Schwyzer Sportleri vum Johr gwehlt wore. D De Agostini isch mit em Yyshockeyspiiler Luca Rossetti ghyrote gsii, mit ihm het si zwai Chinder ghaa. Garmisch-Partenkirchen 1978: 3. Abfahrt Schladming 1982: 7. Abfahrt D Doris De Agostini het aimol d Disziplinewärtig in dr Abfahrt gwunne. Doris De Agostini in dr Datebank vum Internationale
Di 1. Amateurliga Bayern 1964/65 isch di 15. Saison vo der 1. Amateurliga im Mannefuessball z Bayern – em Vorlöifer vo der hütige Bayernliga gsi. Die Liga isch dennzumal die höchsti Spilklass vom Bayrische Fuessballverband gsi u im damalige dütsche Fuessball-Ligasyschtem di dritte höchschti Klass. Zäme mit de 1. Amateurligene us Württebärg, Nordbade, Südbade u Hesse stellt si vo 1963 bis 1974 der Underbou vo der Regionalliga Süd u vo 1974 bis 1978 der Underbou vo der 2. Fuessball-Bundesliga Süd. Der Bayrischi Amateurmeischter isch der SpVgg 1924 Wyde worde, wo diräckt i d Regionalliga ufgstigen isch. Der BC Augsburg het als Bayrische-Verträter a der Dütsche Fuessball-Amateurmeischterschaft 1965 teil gno u isch dert im Halbfinale gäge Nidersächsisch-Verträter d Amateuer vo Hannover 96 usgschide. Der TSG Augsburg, der SSV Jahn Rägesburg u de SpVgg Plattling sy i d Landesliga abgstige. Als Ufstiger us der Landesliga für d Saison 1965/66 isch der 1. FC Bayreuth, d Amateure vom 1. FC Nürnbärg u der SpVgg Koufbeure sowi der Abstyger us der Regionalliga der FC Wacker Münche i di 1. Amateurliga Bayern cho. Abschlusstabälle Ehretafele vo de Bayernliga-Meischter bim D.S.F.S Amateurliga Bayern 1964/65 bim f-archiv.de Abschlusstabälle vo der Amateurliga Bayern 1964/65 bim manfredsfussballarchiv.de Ergäbnismatrix Amateurliga
S Max-Planck-Inschtitut fir biologischi Kybernetik isch e usseruniversiteri Forschigsyyrichtig unter dr Dregerschaft vu dr Max-Planck-Gsellschaft mit Sitz z Dibenga. S Inschtitut drybt vor allem Grundlageforschig uf em Biet vu dr Biology un dr Kybernetik. D Urspring vum anne 1968 grindete Inschtitut ligen in dr 1958 vum Werner Reichardt, em Bernhard Hassenstein un em Hans Wenking etablierte „Forschergruppe Kybernetik“, wu am domolige Max-Planck-Inschtitut fir Biology aagsidlet gsii isch. S Max-Planck-Inschtitut fir Biology sälber isch zruggange uf s 1913 z Berlin-Dahlem grindet Chaiser-Wilhelm-Inschtitut fir Biology. S Inschtitut fir biologischi Kybernetik isch anne 1968 mit dr Diräkter Valentin Braitenberg, Karl Georg Götz, Kuno Kirschfeld un Werner Reichardt grindet wore. S Inschtitut forscht zue kognitive Prozäss uf experimentällem, theoretischem un methodischem Biet. E ängi Zämenarbet zwische Physiologe*ne, Psychophysiker*ne, Psychologe*ne, Biologe*ne, Chemiker*ne un Informatiker*ne macht s megli, an Froge zue dr visuälle Kognition interdisziplinär mit eme braite Methodespäktrum z schaffe. D Abdaiiige un Forschigsschwärpinkt vum Inschtitut sin: Computational Neuroscience Ain vu dr Forschigsschwärpinkt vu däre Abdailig isch d Frog, wie s Hirni Entschaidige drifft. Experimentälli un theoretischi Methode un au Computersimulatione hälfe derby, d Prozäss z untersueche, wun is Entschaidige fälle un handle leen. E Byschpel isch s Verstärkt Leere, wu fir e Raie vu
◄ | 2. Jh. | 3. Jh. | 4. Jahrhundert | 5. Jh. | 6. Jh. | ► 300er | 310er | 320er | 330er | 340er | 350er | 360er | 370er | 380er | 390er S 4. Johrhundat hot duurat vom 1. Jänna 301 bis zum 31. Dezember 400 und ghört zur Spätantike. Dr Theodosius I. macht 394 mit m Edikt „Cunctos populos“ s Chrischtatum zur Staatsreligion im Römischa Rich. Theodosius deilt in sinem Testament 395 s Römisch Riich under sine beide Söhn wiider in e West- un Ostriich uf. Obwohl d Historiker us praktische Gründe vume Weströmische un eme Oströmische Riich spreche, het es sich um e reine Verwaltigsdeilig ghandelet. Es het witterhi numme ei römischi Staatsbürgerschaft gä. Us Mittelasien kummen d Hunne noch Oschteuropa und gründen a oagans Riich. Des isch da Afang vo da Völcherwanderig, wo d Gote als erschtes großes Volk nooch Südeuropa igwanderet sin. Entwicklung vo na oagana keltischa Kircha, wo bis ins 6. Johrhundat hebt. 326 macht dr Kaisa Konschtantin I. dia griechische Schtadt Byzantion untaram Nama Konstantinopel zur Hauptstadt vom Römischa Rich. Dia Maßnama bewirkt a „Hellenisierung“ vom römischa Kaisartum und s byzantinische Hofzeremoniell macht us m Kaisar an Art Gott.
S Max-Planck-Inschtitut fir Biology z Dibenga isch 1949 us em 1912 grindete Chaiser-Wilhelm-Inschtitut fir Biology z Berlin-Dahlem firigange un isch e usseruniversiteri Forschigsyyrichtig unter dr Dregerschaft vu dr Max-Planck-Gsellschaft (MPG) gsii. S isch am 31. Jänner 2004 im Rame vu Konsolidierigsmaßnahme in dr MPG zuegmacht wore. Di erschte Diräkter vum 1912 grindete Chaiser-Wilhelm-Inschtitut fir Biology sin dr Botaniker un Genetiker Carl Correns un dr Embryolog Hans Spemann gsii. Anderi wisseschaftligi Mitglider us dr Grindigszyt, wu mer chännt, wie dr Otto Warburg oder dr Richard Goldschmidt hänire Amt erscht noch em Änd vum Erschte Wältchrieg aadrätte. Dr Spemann isch scho 1919 uusgschide, dr Correns isch 1933 gstorbe, dr Goldschmidt isch 1936 uf Amerika emigriert. Wel Berlin Zweete Wältchrieg allmee bumbardiert woren isch, sin wichtigi Dail vum Inschtitut 1943 uf Hechinge, Trins un Seefeld (Oberbayern) un 1945 uf Dibenga verlageret wore, wu dr Alfred Kühn, syt 1937 2. Diräkter un syt Mai 1945 Gschäftsfierender Diräkter vum Inschtitut, 1945 Ordinarius fir Zoology woren isch. Anne 1949 isch s Inschtitut in „Max-Planck-Institut für Biologie“ umgnännt wore. 1950 isch dr erscht Neiböu z Dibenga fertig wore, in dr Johr druf sin anderi Böu derzue chuu, s Inschtitut het schließli Adrässe in dr Correns-, dr Spemann-
Dr David Spangler Kaufman (* 18. Dezamber 1813 z’ Boiling Springs, Pennsylvania; † 31. Janner 1851 z’ Washington, D.C.) ìsch a àmerikànischer Rachtsànwàlt, Politiker un Diplomàt gsìì. Ar ìsch vu 1838 bis 1845 Mìtglìed vum Parlament vu dr Republik Texas gsìì, un dernoh Mìtglìed vum Repräsantàntahüs vun da Verainigta Stààta fìr s’ Texas vu 1846 bis 1851. Dr David Spangler Kaufman ìsch ànna 1813 ìn’ra ditscha Fàmìlia uf d’ Walt kumma. Sina Ältra sìn d’ Mary Spangler un dr Abraham Landis Kaufman gsìì. Si Ürgrossvàter ìsch mennonitischer Pfàrrer gsìì. Dr David Kaufman hàt bis 1833 d’ klàssischa Literàtür àm College of New Jersey gschtudiart. Nochhar hàt’r z’ Natchez (Mississippi) Racht gschtudiart unter em Professor John A. Quitman. Do ìsch’r àls Rachtsànwàlt züagloo worra. Àls Ànwàlt hàt’r z’äärscht z’ Natchitoches ìm Louisiana gschàfft, un dernoh àb 1837 z’ Nacogdoches ìn dr Republik Texas. Do hàt ar ìm Texanischa Indiànerkriag àn Kàmpfa gega d Cherokee-Indiàner tailgnumma. Bi dr Schlàcht vu Netches ànna 1839 ìsch’r verlätzt worra. Vu 1938 bis 1943 ìsch dr Spangler Mìtglìed vum Repräsantàntahüs vu dr Republik Texas gsìì fìrs Nacogdoches County. Dernoh hàt’r vum Dezamber 1843 bis ìm Juni 1845 d’ Kàntona Shelby, Sabine un Harrison ìm Senàt vum